



Muncitorii care au demolat garajele din Gheorgheni au avut surpriza să descopere o cramă amenajată de ”băieții” care zilnic lucrau la mașini. La fiecare bloc sunt astfel de șoferi dedicați, care atrag alți șoferi dedicați și de multe ori iese chef. Cei din Gheorgheni au dus totul la nivel de artă, amenajând o cramă pentru a nu fi văzuți de soții și vecini.

”Am avut și surprize în care am găsit cramă sub garaje, cramă care comunica cu celelalte garaje. Am găsit cramă, am găsit afumători făcute în garaj. Cramă care comunica cu vecinii dintr-o parte și alta a fost găsită în cartierul Gheorgheni”, a declarat viceprimarul Dan Tarcea, la emisiunea Servus, Cluj! de pe Citynews.ro.

”Nu am mai găsit vinul acolo, dar în cazul respectiv am umplut respectivă cramă, am făcut lucrările de tasare și am acoperit ce a fost acolo. Românii au fost foarte inventivi în acești 25 de ani cât au folosit garajele”, a mai spus edilul.



